Source: https://domov.sme.sk/c/4174037/sudna-rada-specialny-sud-je-protiustavny.html
Timestamp: 2017-05-30 07:25:26+00:00
Document Index: 1244872

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ']

Súdna rada: Špeciálny súd je protiústavný - domov.sme.sk
Zobraziť všetky sekcie Súdna rada: Špeciálny súd je protiústavný
Špeciálny súd (ŠS) a Úrad špeciálnej prokuratúry (ÚŠP) sú podľa Súdnej rady SR protiústavné. Ústavný súd SR, ktorý rozhoduje ... 13. nov 2008 o 10:57 TASR
Písmo:A-|A+500BRATISLAVA. Špeciálny súd (ŠS) a Úrad špeciálnej prokuratúry (ÚŠP) sú podľa Súdnej rady SR protiústavné. Ústavný súd SR, ktorý rozhoduje o súlade ŠS a ÚŠP s Ústavou SR, Dohovorom o ochrane ľudských práv a základných slobôd a Dohovorom OSN proti korupcii, ju požiadal, aby zaujala stanovisko k tejto otázke. TASR o tom dnes informoval hovorca Súdnej rady SR Juraj Sopoliga. "Argumenty navrhovateľa nás presvedčili," konštatoval Sopoliga. Za podaním na Ústavný súd SR, ktorý má rozhodnúť o ústavnosti ŠS a ÚŠP stojí 46 koaličných poslancov Národnej rady (NR) SR na čele s Vladimírom Mečiarom. Súdna rada SR sa tiež zaoberala personálnymi otázkami sudcov na jednotlivých súdoch a prerokovala návrh štátneho rozpočtu na roky 2009 až 2011, kapitoly Najvyšší súd SR. Súdna rada SR ho považuje za nereálny, pretože zabezpečuje len základné funkcie súdnictva.
Návrh poslanca NR SR Daniela Lipšica na zmrazenie platov sudcov je podľa Súdnej rady SR protiústavný a vyzýva Národnú radu SR, aby ho nepodporila. Exminister spravodlivosti podal koncom októbra do parlamentu novelu zákona, podľa ktorej by sa v budúcom roku nevalorizovali platy ústavným činiteľom, sudcom a prokurátorom. Ich platy sú naviazané na výšku priemernej mzdy v národnom hospodárstve. Zasadnutie Súdnej rady SR sa uskutočnilo 11. a 12. novembra v Humennom, najbližšie sa jej členovia strenú o mesiac. Nechajte si posielať ranný prehľad najdôležitejších správ e-mailom